section_heading: Farz i vadžib
paragraph_text: U hanefijskoj pravnoj školi fard i vadžib se razlikuju. Farz je ono što se mora vjerovati i prakticirati, značenje je jednoznačno i nepobitno, a u ovo ulazi npr. namaz, zekat, post, hadž, vjerovanje u Alaha. Tko poriče farz po ovoj školi taj je kafir, a tko ga ne prakticira je fasik (veliki grješnik). Napuštanje prakticiranja farza donosi džehennemsku kaznu. Vadžib je potvrđen dokazom, ali nije jednoznačan te praktičar ne mora biti uvjeren u obvezu ovog propisa. Poricanje ne povlači za sobom da time postaje kafir, zbog toga što se propis može drugačije shvatiti. Ne sprovodeći vadžib vjernik postaje griješnik, no grijeh nije visokog stupnja kao grijeh pri napuštanju farza. Napuštanje prakticiranja vadžiba ne donosi džehenemsku kaznu, no vjernik gubi Poslanikovo zagovaranje na sudnjem danu.